ai4bharat/Pralekha huggingface dataset:
وزارت دفاع
سمندر میں طبی ضروریات کے تحت انخلاء کے معاملے میں، بھارت کی بحریہ اور کوسٹ گارڈ کے تال میل کے ساتھ فلی پینس کے ایک تجارتی بحری جہاز کے عملے کو بچایا گیا
ہیڈ کوارٹر س سدرن نیول کمانڈ نے 28 ستمبر کو تیزی سے ایک مربوط کارروائی کرتے ہوئے جدید ترین لائٹ ہیلی کاپٹر کااستعمال کرکے کوچی کے ساحل سے دور گہرے سمندر میں طبی ضروریات کے تحت انخلاء کے معاملے میں تجارتی بحری جہاز ایم وی لیرک پوئٹ کے عملے کے ایک رکن کو بچایا۔
28 ستمبر 2021 شام کو چار بجے کے قریب ایس این سی کو کوسٹ گارڈ ہیڈ کوارٹر سے فلی پینس کے عملے کے ایک مرد رکن کے مشتبہ طور پر کووڈ-19 سے متاثر ہونے کے معاملے کی خبرملی۔ اس تجارتی بحری جہاز کے مقامی ایجنٹ نے مطلع کیا کہ چیف آفیسر مشیل جان ابیگار کی طبی حالت تیزی سے خراب ہورہی ہے اس کے جسم میں آکسیجن کی سطح گررہی ہے اور اسے فوری طور پر طبی ضروریات کے تحت انخلاء کئے جانے کی ضرورت ہے۔ مذکورہ تجارتی جہاز پر سوار مریض کے طبی ضروریات کے تحت انخلاء کے مقصد سے آئی این ایس گروڈا سے فوری طور پر ایک جدید ترین لائٹ ہیلی کاپٹر کو روانہ کیاگیا ۔یہ بحری جہاز جبرالٹر سے مچونگ جارہا تھا۔ ہیلی کاپٹر کے پائیلٹوں نے زبردست مہارت اور پیشہ وارانہ خصوصیات کامظاہرہ کرتے ہوئے، خراب موسمی حالات کے باوجود کامیابی سے اس مشن کو مکمل کیا اور مریض کے محفوظ انخلاء کو یقینی بنایا۔
مریض کو آئی این ایس گروڈا لے جایا گیا اور وہاں سے اسے مزید طبی امداد فراہم کرنے کی غرض سے بحریہ کے اسپتال آئی این ایچ ایس سنجیونی منتقل کردیاگیا۔ اس پوری کارروائی کے دوران کووڈ-19 سے بچاؤ کے تمام ضابطوں پر عمل کیاگیا۔
کوئلے کی وزارت
ایس ای سی ایل قومی میڈیکل داخلہ امتحان – این ای ای ٹی کے لیے مفت رہائشی کوچنگ فراہم کرے گا
مدھیہ پردیش اور چھتیس گڑھ کے کوئلے کی پٹی والے علاقوں میں غریب معاشی پس منظر کے طلباء کو فائدہ ہوگا
چھتیس گڑھ میں واقع کول انڈیا کا ذیلی ادارہ ایس ای سی ایل اپنی سی ایس آر پہل’’ ایس ای سی ایل کےسوشرت‘‘ کے تحت 12ویں جماعت کے طلباء کو مفت رہائشی میڈیکل کوچنگ فراہم کرے گا۔ کمپنی طلباء کو قومی میڈیکل داخلہ امتحان- این ای ای ٹی کی تیاری میں مدد کے لیے رہنمائی اور کوچنگ فراہم کرے گی۔
اس اقدام سے غریب معاشی پس منظر والے طلباء کو بہت فائدہ پہنچے گا، خاص طور پر مدھیہ پردیش اور چھتیس گڑھ کے کول بیلٹ والے علاقوں کے دیہاتوں میں رہنے والے طلباء کو جو ڈاکٹر بننے کے خواہشمند ہیں، لیکن میڈیکل کوچنگ کے متحمل نہیں ہیں۔
کوچنگ کے لیے طلباء کا انتخاب نیٹ کی طرز پر ایک مسابقتی امتحان کے ذریعے ہوگا۔ پروگرام کے تحت بلاسپور کے ایک پرائیویٹ کوچنگ انسٹی ٹیوٹ کے ساتھ شراکت داری میں 35 طلباء کے بیچ کو کوچنگ فراہم کی جائے گی۔ یہ پروگرام باقاعدہ قومی سطح کی ٹیسٹ سیریز اور رہنمائی کے ساتھ رہائشی ہو گا اور اس میں ٹھہرنے و کھانے کی سہولیات شامل ہوں گی۔
تفصیلی شرائط و ضوابط دیکھنے اور پروگرام کے لیے رجسٹر کرنے کی خاطر طلباء کو ایس ای سی ایل کی ویب سائٹhttps://secl-cil.in/index.php ملاحظہ کرنے کی ضرورت ہوگی۔ آن لائن رجسٹریشن کی آخری تاریخ 6 ستمبر 2023 ہے۔ سلیکشن ٹیسٹ 10 ستمبر کو ہوگا۔
کوچنگ کے لیے درخواست دینے کے اہل ہونے کے لیے طالب علم کا 2023 میں12ویں جماعت کم از کم 60 فیصدنمبروں کے ساتھ پاس ہونا ضروری ہے۔
درخواست دہندہ کو مدھیہ پردیش یا چھتیس گڑھ کا رہائشی ہونا چاہیے اور ان کا رہائش لازمی ہے یا ان کا اسکول ایس ای سی ایل اسٹیبلشمنٹ کے 25 کلومیٹر کے دائرے میں کوربا، رائے گڑھ، کوریا، سرگوجا، سورج پور، بلرام پور اور مانیندر گڑھ-چیرمیری-بھرت پور،مدھیہ پردیش کے اضلاع چھتیس گڑھ اور عمریہ، انوپ پور اور شہڈول کے اضلاع میں واقع ہونا چاہیے۔
مذکورہ بالا کے علاوہ درخواست دہندہ کے والدین/سرپرستوں کی مجموعی آمدنی8,00,000/-سے زیادہ نہیں ہونی چاہیے۔ کوچنگ پروگرام میں داخلے سے پہلے مناسب سرکاری اتھارٹی سے آمدنی کا سرٹیفکیٹ/والدین کا انکم ٹیکس ریٹرن یا وارڈ کا نام خط افلاس سے نیچےکارڈ/انتودیہ انیہ یوجنا کارڈ میں درج ہونا چاہئے۔
کوچنگ کے لیے پیش کردہ کل سیٹوں میں ریزرویشن کو بھی وزارت کوئلہ کی پالیسی کے مطابق نافذ کیا جائے گا، جس کے تحت14 فیصدسیٹیں ایس سی کے لیے،23 فیصد ایس ٹی کے لیے اور او بی سی کے لیے 13 فیصدسیٹیں محفوظ کی جائیں گی۔
وزیراعظم کا دفتر
وزیراعظم نے منی پور کو اس کے یوم تاسیس کے موقع پر مبارکباد دی
نئی دہلی۔21؍جنوری۔وزیراعظم جناب نریندر مودی نےآج منی پور ریاست کے عوام کو اس کے یوم تاسیس کے موقع پر مبارکباد دی ہے۔
ایک ٹوئیٹ پیغام میں وزیراعظم نے کہا ’’منی پور اپنے متحرک کلچر کے لئے جانا جاتا ہے ، منی پور کے عوام نے مختلف میدانوں میں معرکۃ الآراء کام کیے ہیں۔ یہ ریاست آنے والے برسوں میں بھی اسی طرح ترقی کرتی رہے‘‘۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔اس ۔ ع ن
U-279
(Visitor Counter : 46
ماحولیات، جنگلات اور موسمیاتی تبدیلی کی وزارت
توانائی اور آب و ہوا سے متعلق اہم اقتصادی فورم کےلیڈران موسمیاتی تبدیلی کو سب سے بڑے چیلنجوں میں سے ایک کے طور پر تسلیم کرتے ہیں، جس کے لیے مشترکہ کارروائی کو تیز کرنے کی ضرورت ہے
امریکہ نے توانائی اور موسمیاتی تبدیلی سے متعلق اہم اقتصادی فورم  کے رہنماؤں کی ایک ورچوئل میٹنگ 20 اپریل کو منعقد کی تھی۔ اجلاس کی صدارت امریکی صدر جو بائیڈن نے کی اور اس میں دنیا بھر کے سربراہان مملکت اور وزراء نے شرکت کی۔ یہ گروپ دنیا کی 20 بڑی معیشتوں کی نمائندگی کرتا ہے، جن میں ارجنٹائنا، آسٹریلیا، برازیل، کینیڈا، چین، مصر، یوروپی کمیشن، فرانس، جرمنی، بھارت، انڈونیشیا، اٹلی، جاپان، جنوبی کوریا، میکسیکو، سعودی عرب، ترکی، متحدہ عرب امارات اور برطانیہ شامل ہیں۔
اس میٹنگ کا تھیم بین الاقوامی توانائی ایجنسی کے ایگزیکٹو ڈائریکٹر ڈاکٹر فاتح بیرول نے ترتیب دیا تھا۔ انہوں نے عالمی درجہ حرارت میں اضافے کو محدود کرنے کے لیے موسمیاتی تبدیلیوں پر کارروائی کرنے کے لیے زور دیا۔ انہوں نے وزیر اعظم جناب نریندر مودی کے لائف یعنی ماحولیات کے لیے طرز زندگی کی عالمی اپیل کا حوالہ دیا اور اس کی مناسبت پر بھی روشنی ڈالی۔
تمام ایم ای ایف رہنماؤں نے موسمیاتی تبدیلی کو سب سے بڑے چیلنجوں میں سے ایک کے طور پر تسلیم کیا اور اس سے نمٹنے کے لیے مشترکہ کارروائی کو تیز کرنے کی ضرورت پر زور دیا۔ رہنماؤں نے فورم کو مختلف خطوں میں ان کے ممالک کی طرف سے اٹھائے جانے والے ماحولیاتی اقدامات کے بارے میں آگاہ کیا۔
ماحولیات، جنگلات اور موسمیاتی تبدیلی اور محنت و روزگار کے مرکزی وزیر جناب بھوپیندر یادو نے اس بات پر زور دیا کہ کس طرح ہندوستان عالمی اوسط کے ایک تہائی کے قریب فی کس اخراج کے ساتھ موسمیاتی تبدیلی سے نمٹنے کی عالمی کوششوں میں سب سے آگے ہے۔
انہوں نے توانائی، نقل و حمل، جہاز رانی، ہائیڈرو فلورو کاربن، اور کاربن کے حصول اور ذخیرہ کرنے جیسے شعبوں سے گرین ہاؤس گیسوں کے اخراج کو کم کرنے کے لیے ہندوستان کے اقدامات کی جانکاری دی۔ موسمیاتی سرمائے کی اہمیت کو تسلیم کرتے ہوئے، انہوں نے بیلنس شیٹ کی اصلاح اور اضافی سرمائے کی آمد کے ذریعے ایم ڈی بیز کی مالی گنجائش کو مستحکم کرنے کی مجوزہ کوششوں کی بھی حمایت کی، تاکہ غریبی کے خاتمے اور ایس ڈی جیز پر توجہ مرکوز کرنے سمیت عالمی چیلنجوں سے نمٹا جاسکے۔
اپنی تقریر کے آخر میں، مرکزی وزیر نے ماحولیاتی تبدیلی سے نمٹنے کے لیے انفرادی رویے کی تبدیلی پر توجہ مرکوز کرتے ہوئے، ماحولیات کے لیے لائف یعنی طرز زندگی کی اہمیت کا اعادہ کیا۔
وزیراعظم کا دفتر
وزیر اعظم نےکامن ویلتھ گیم 2022 میں 125 کلو گرام ریسلنگ کے زمرے میں کانسے کا تمغہ حاصل کرنے کے لیے موہت گریوال کو مبارکباد دی
وزیر اعظم جناب نریندر مودی نےکامن ویلتھ گیم 2022 میں 125 کلو گرام ریسلنگ کے زمرے میں کانسے کا تمغہ حاصل کرنے کے لیے موہت گریوال کو مبارکباد دی۔
وزیر اعظم نے ٹوئٹ کیا؛
’’ہمارے پہلوانوں نے ناقابل یقین کھیل کا مظاہرہ کیا ۔ تمغوں کی تعداد میں موہت گریوال نے اضافہ کیا ہے۔ اس کی مرکوز توجہ اُس وقت نمایاں ہوئی ہے جب انھوں نے ملک کے لیے کانسے کا تمغہ حاصل کیا۔ انھیں بہت بہت مبارکباد۔ مجھے امید ہے کہ وہ آنے والے وقت میں کامیابی کی نئی بلندیوں کو چھوئیں گے‘‘۔
وزارت آیوش
صحت اور خاندانی بہبود کی وزارت اور آیوش کی وزارت کے درمیان دوسری بین وزارتی میٹنگ سے تال میل اورہم آہنگی کو رفتارملی ہے
صحت اور آیوش کی وزارتوں نے موثر اشتراک کے حصول کاعزم کیا ہے
آیوش کی وزارت اور صحت اور خاندانی فلاح وبہبود کی وزارت کے درمیان دوسری بین وزارتی میٹنگ کی بدولت دونوں وزارتوں کے درمیان ہم آہنگی کی حصولیابی اور موثر تال میل قائم کرنے کے لئے مطلوبہ رفتار ملی ہے اس کے علاوہ التوا میں پڑے امور کو حل کرنے کی غرض سے بہت سے فیصلہ کن اقدامات کئے گئے۔ یہ میٹنگ صحت اور خاندانی بہبود کے وزیر جناب منسکھ منڈاویا، آیوش کے وزیر جناب سربا نند سونووال اور آیوش کے وزیرمملکت ڈاکٹر منج پارا مہندر بھائی کی رہنمائی میں منعقد ہوئی۔ دونوں وزارتوں کے سینئر ترین عہدیداروں نے موثر تال میل اور ہم آہنگی کے لئے ان اقدامات کے بارے میں تبادلہ خیال کیا، جنہیں دونوں وزارتوں کے درمیان کئے جانے کی ضرورت ہے۔
جن اہم امور پر تبادلہ خیال کیاگیا ان میں اٹل بہاری پردھان منتری جن آروگیہ یوجنامیں آیوش پیکج کی شمولیت، حفظان صحت سے متعلق مراکز  کے سروس پیکج میں آیوش خدمات کاانضمام اور برادری کے صحت عہدیداروں کی ٹریننگ میں آیوش کے بنیادی جز کا انضمام، جھجھّر میں این سی آئی کے مقام پر تکمیل شدہ کینسر کیئر سینٹر کے لئے امداد، گھر کو چوتھے مرحلے کے صحت کی دیکھ بھال کی سطح کے طورپر تسیلم کرنا اور آیوش کو نئے اورجلد تعمیر ہونے والے اے آئی آئی ایم ایس میں ضم کرنا وغیرہ شامل ہیں۔ اس میٹنگ میں دیگر کئی امور پر بھی تبادلہ خیال کیاگیا۔
میٹنگ کے شروع میں ہی صحت اور خاندانی بہبود کے وزیر جناب منسکھ منڈاویا نے دونوں وزارتوں اور ان کے عہدیداروں کے مابین 12اگست2021 کو ہوئی گزشتہ میٹنگ کا حوالہ دیااور‘‘ سبھی کے لئے صحت ’’ کے مقصد کی اہمیت کو اُجاگر کیا جس کو کہ حفظان صحت سے متعلق مختلف نظاموں کو ضم کرکے حاصل کیاجاسکتاہے۔ انہوں نے مزید کہا کہ وزیر اعظم کے نظریہ کے مطابق، مجموعی صحت کی حکمت عملی کو اختیار کیاجاناچاہئے۔
آیوش کے وزیر جناب سربا نند سونووال نے وزیراعظم کے ہاتھوں میں ہاتھ ڈال کر پیش قدمی کرنے کے نظریہ کاحوالہ دیتےہوئے کہا کہ ملک کے عوام کے لئے انضمام کاعمل مفید ثابت ہوگا انہوں نے صحت اور خاندانی بہبود کے وزیر سے اتفاق کیا اور کہا کہ انضمام کے عمل کو مستحکم بنانے کی ضرورت ہے تاکہ عوام کو اچھی صحت کو برقرار رکھنے کے لئے توسیع شدہ حفظان صحت کی خدمات سے مستفید ہوسکیں۔
آیوش کےوزیر مملکت ڈاکٹر منج پارہ مہیندر بھائی نے کہا: ‘‘ ہمیں دونوں وزارتوں کے حفظان صحت سے متعلق نظاموں کے درمیان انضمام کے مقصد کی حصولیابی کے لئے ایک طویل مدتی نقش راہ وضع کئے جانے کی ضرورت ہے’’۔ انہوں نے بتایا کہ دونوں وزارتوں کے حفظان صحت کی فراہمی کے نظام کے انضمام کی بدولت، عوام کو بڑے پیمانے پر بہتر، قابل رسائی او رکفایتی کم خرچ، طبی خدمات کی فراہمی کی راہ ہموار ہوگی۔
میٹنگ میں تبادلہ خیال میں جن دیگر عہدیداروں نے حصہ لیا۔ ان میں این ایچ اے، کے سی ای او، ڈکٹر آر ایس شرما، ڈی جی ایچ ایس ڈاکٹر سنیل کمار، اے ایس سی ایف اے، ڈاکٹر دھرمیندر سنگھ گنگوار، صحت اور خاندانی بہبود کی وزارت میں اے ایس، جناب آلوک سکسینہ، آیوش کی وزارت میں جے ایس، محترمہ کو یتا گرگ، صحت اور خاندانی بہبود کی وزارت میں جے ایس ، جناب لو اگروال، این ایچ اے کے ڈپٹی سی ای او ، ڈاکٹر وپل اگروال، صحت اور خاندانی بہبود کی وزارت میں جے ایس ، جناب وشال چوہان، ایمس کے ڈاکٹر اینجل اور آیوش کی وزارت میں جے ایس، جناب ڈی سینتھل پانڈیان شامل ہیں۔
وزارت خزانہ
پردھان منتری جیون جیوتی بیمہ یوجنا اور پردھان منتری سرکشا بیمہ یوجنا کی نظر ثانی شدہ پریمیم شرحوں کا یکم جون 2022 سے اطلاق
سات برس قبل 2015 میں دونوں اسکیموں کے آغاز کے بعد سے پریمیم شرحوں میں پہلی مرتبہ نظر ثانی
اسکیموں میں پہلے سے غیر طے شدہ دعوؤں کے طویل تجربات کے پیش نظر پردھان منتری جیون جیوتی بیمہ یوجنا  کو اقتصادی طور پر قابل عمل بنانے کے لئے ان اسکیموں کی پریمیم شرحوں پر نظرثانی کی گئی ہے اور دونوں اسکیموں کو ایک روپیہ 25 پیسے روزانہ کیا گیاہے جس میں پی ایم جے جے بی وائی کو 330 روپے سے بڑھا کر 436 روپے اور پی ایم ایس بی وائی کو بارہ روپے سے بڑھا کر 20 روپے کیا گیا ہے۔
پی ایم جے جے وائی بی اور پی ایم ایس بی وای کے تحت مندرج صارفین کی تعداد 31 مارچ 2022 کو 6.4 کروڑ اور 22 کروڑ تھی ۔ پی ایم ایس بی وائی کے آغاز کے بعد سے زیر عمل بیمہ کاروں کے ذریعہ پریمیم کے طور پر 1134 کروڑ روپے اکھٹا کئے گئے اور 31 مارچ 2022 تک دعوؤں کی مد میں 2513 کروڑ روپے کی رقم ادا کی گئی۔ اس کے علاوہ پی ایم جے جے بی وائی کے تحت 9737 کروڑ روپے پریمیم کی مد میں اکھٹا کئے گئے اور 14144 کروڑ روپے ادا کئے گئے ۔ ان اسکیموں کے مستفدین کے دعوؤں کو ڈی بی ٹی روٹ کے ذریعہ ان کے بینک کھاتوں میں جمع کرایا گیا ۔
ان اسکیموں کے ذریعہ فائدوں کی ترسیل پر کووڈ کے دوران قریبی نظر رکھی گئی اور اس کے طریقہ کار کو آسان بنانے اور دعوؤں کو تیزی سے نمٹانے کے لئے اقدامات کئے گئے۔
یاد رہے کہ 2015 میں اسکیم کے آغاز کے وقت اصل منظور ی پر اس کے پریمیم میں سالانہ نظر ثانی کی گنجائش رکھی گئی تھی اور یہ دعوؤں کی بنیاد پر ہونی تھی۔ تاہم گزشتہ سات برسوں میں پریمیم کی شرحوں پر کوئی نظر ثانی نہیں ہوئی حالانکہ بیمہ دینے والی کمپنیاں لگاتار نقصان میں تھیں۔
اسکیموں کے دعوؤں کے تجربات کو دیکھتے ہوئے آئی آر ڈی اے آئی نے مطلع کیا کہ پی ایم جے جے بی وائی اور پی ایم ایس بی وائی کے لئے 31 مارچ 2022 تک کی مدت کے دعوؤں کا تناسب بالترتیب 145.24 فی صد اور 221.61 فی صد ہے، جبکہ دونوں کا مجموعی تناسب 163.98 فی صد اور 254.71 فی صد ہے۔
اسکیموں میں غیر طے شدہ دعوؤں کے تجربات کو دیکھتے ہوئے اور انشورنس فراہم کرنے والی کمپنیوں کو قابل عمل بنانے کے لئے پی ایم جے جے بی وائی اور پی ایم ایس بی وائی کی پریمیم شرحوں میں یکم جون 2022 سے اضافہ کیا گیا ہے۔ اس سے پرائیویٹ انشورنس کمپنیوں کو ان اسکیموں کے لئے ساتھ آنے کا حوصلہ ملے گا۔
وزیر اعظم جناب نریندر مودی کے ہندوستان کو مکمل طور سے بیمہ شدہ معاشرہ بنانے کے ویژن کو پایۂ تکمیل تک پہنچانے کے لئے آئندہ پانچ برسوں میں پی ایم جے جے بی وائی کے تحت 6.4 کروڑ صارفین کی تعداد کو بڑھا کر پندرہ کروڑ کرنے اور پی ایم ایس بی وائی کے تحت مستفدین کی تعداد 22 کروڑ سے بڑھا کر 37 کروڑ کرنے کا نشانہ مقرر کیا گیا ہے۔ اس طرح ان دو اہم اسکیموں کے ذریعہ تمام مجاز افراد کو ان کے تحت لانے کے قریب پہنچ جائیں گے۔
امور داخلہ کی وزارت
وزیر داخلہ نے ڈاکٹروں اور آئی ایم اے کے سینئر نمائندگان سے گفت و شنید کی اور انہیں کووڈ-19 کے خلاف نبردآزمائی کے دوران مکمل سلامتی کی یقین دہانی کرائی
صحتی پیشہ وران پر ہونے والے حملے لائق مذمت: مودی حکومت ان کی عافیت اور سلامتی کو یقینی بنانے میں کوئی فروگزاشت نہیں کرے گی: جناب امت شاہ
نئی دہلی، 22اپریل2020،وزیر داخلہ جناب امت شاہ اور صحت اور کنبہ بہبود کے وزیر ڈاکٹر ہرش وردھن نے آج نئی دلی میں منعقدہ ایک ویڈیو کانفرنسنگ کے توسط سے ڈاکٹر وں اور انڈین میڈیکل ایسوسی ایشن  کے سینئر نمائندگان سے گفت و شنید کی۔
وزیر داخلہ نے عام طور پر اور کورونا وائرس سےبطور خاص نمٹنے کے عمل میں ڈاکٹروں کے کردار کی ستائش کی اور اس اعتماد کا اظہار کیا کہ ڈاکٹر حضرات اس جنگ میں پوری لگن کے ساتھ مصروف عمل رہیں گے، جیسا کہ انہوں نے اب تک کیا ہے۔ انہوں نے کووڈ-19 جیسے مہلک امراض سے عوام الناس کو محفوظ رکھنے کے لئے ڈاکٹر حضرات کی جانب سے پیش کی جانے والی قربانیوں کو سلام کیا۔
کورونا وائرسے نبردآزمائی کے عمل میں طبی برادری کو سلامتی کے سلسلےمیں لاحق تمام تر تشویشات کا ازالہ کرتے ہوئے وزیر داخلہ نے انہیں یقین دہانی کرائی کہ مودی حکومت ان کی عافیت اور سلامتی کو یقینی بنانے کے لئے ہر گز کسی فروگزاشت سے کام نہیں لے گی۔
جناب شاہ نے صحتی پیشہ وران پر ہوئے حالیہ حملوں کی سخت الفاظ میں مذمت کی اور کہا کہ وزیراعظم تمام تر معاملات پر کڑی نگاہ رکھے ہوئے ہیں اور انہیں ڈاکٹر حضرات کی تشویشات کا مکمل ادراک ہے۔انہوں نے کہا کہ مستقبل میں اس طرح کے واقعات کی روک تھام کے لئے تمام تر ضروری اقدامات کئے جائیں گے۔ انہوں نے ڈاکٹر حضرات سے اپیل کی کہ وہ اپنی تجویز سے روگرادنی کرتے ہوئے ایک دن کا بھی علامتی احتجاج نہ کریں، کیونکہ یہ قومی اور عالمی مفاد کے برعکس ہوگا۔
مرکزی حکومت کی جانب سے ظاہر کئے جانے والے اعلیٰ سطحی فوری ردعمل ، نیزداخلہ اور صحت کے وزراء کی جانب سے کرائی گئی یقین دہانی کے پیش نظر ، آئی ایم اے نے، کووڈ -19 کے خلاف نبردآزمائی کے عمل کو بلا کسی رکاوٹ کے جاری رکھنے کی غرض سے، اپنی جانب سے کئے جانے والے مجوزہ علامتی احتجاج کی تجویز واپس لے لی ہے۔
اس موقع پر صحت سکریٹری، داخلہ سکریٹری، سینئر ڈاکٹر حضرات اور نمائندہ نیتی آیوگ موجود تھے۔
۔۔۔۔۔۔۔۔۔۔۔
U- 1939
(
وزیراعظم کا دفتر
مرکزی حکومت ریاست کے کچھ حصوں میں بھاری بارش اور سیلاب سے متاثرہ افراد کی مدد کے لیے مدھیہ پردیش حکومت کے ساتھ ملکرکام کررہی ہے: وزیر اعظم
نئی دہلی،04؍اگست: وزیر اعظم جناب نریندر مودی نے کہا ہے کہ مرکزی حکومت مدھیہ پردیش حکومت کے ساتھ مل کر کام کر رہی ہے تاکہ ریاست کے کچھ حصوں میں بھاری بارش اور سیلاب سے متاثرہ افراد کی مدد کی جا سکے۔ وزیر اعظم نے وزیر اعلیٰ شیوراج سنگھ چوہان سے بات چیت بھی کی ہے اور صورتحال کا جائزہ بھی لیا ہے۔
ایک ٹویٹ میں وزیراعظم نے کہا:
"مرکزی حکومت، مدھیہ پردیش حکومت کے ساتھ مل کر کام کر رہی ہے تاکہ ریاست کے کچھ حصوں میں بھاری بارش اور سیلاب سے متاثرہ افراد کی مدد کی جا سکے۔ میں نے وزیراعلی جناب شیوراج سنگھ چوہان سے بات کی ہے اور صورتحال کا جائزہ لیا ہے۔ میں ہر ایک کی سلامتی اور خیریت کے لیے دعا گوہوں۔"
صدر جمہوریہ کا سکریٹریٹ
صدر جمہوریہ ہند 6 سے 7 مارچ تک مدھیہ پردیش کا دورہ کریں گے
نئی دہلی، 5 مارچ 2021، صدر جمہوریہ ہند جناب رام ناتھ کووند 6 سے 7 مارچ 2021 تک مدھیہ پردیش کا دورہ کریں گے۔
چھ مارچ 2021 کو صدر جمہوریہ جبل پور میں آل انڈیا اسٹیٹ جوڈیشیل اکیڈمیز ڈائرکٹرز ریٹریٹ کا افتتاح کریں گے۔
سات مارچ 2021 کو صدر جمہوریہ دامو ضلع کے سنگھ رام پور گاؤں میں حکومت مدھیہ پردیش کے قبائلی بہبود کے محکمے کے ذریعہ منعقدہ جن تاتیہ سمیلن میں شرکت کریں گے۔
۔۔۔۔۔۔۔۔۔۔۔
ش ح۔ا گ۔ن ا۔
U-2198
(Visitor Counter : 104
امور صارفین، خوراک اور عوامی تقسیم کی وزارت
خریف مارکیٹنگ سیزن 23-2022میں خریف کی فصلوں کے لئے چاول کی خریداری کا تخمینہ 518لاکھ میٹرک ٹن لگایاگیاہے
موٹے اناج کی خریداری کی تجویز 13.71لاکھ میٹرک ٹن ہے
آئندہ برس سال 2022-23  کے دوران خریداری کے لیے 518 لاکھ میٹرک ٹن چاول کی مقدار کی خریداری کا تخمینہ لگایا گیا ہے جبکہ گزشتہ برس 2021-22 کے دوران درحقیقت 509.82 لاکھ میٹرک ٹن چاول کی خریدی کی گئی تھی ۔
مزید برآں، تمام ریاستیں آنے والے دنوں میں بلاروک ٹوک خریداری کے لیے تیار ہیں۔ ریاست تمل ناڈو میں دھان کی خریداری شروع ہو گئی ہے اور 29 ستمبر 2022 تک تقریباً 2.71 لاکھ میٹرک ٹن دھان کی خریداری کی جا چکی ہے جبکہ گزشتہ سال کوئی خریداری نہیں ہوئی تھی۔
ریاستی حکومتوں کی طرف سے فراہم کی گئی معلومات کی بنیاد پر، 30ستمبر2022 کو سکریٹری حکومت ہند کی صدارت میں منعقدہ ریاستی فوڈ سکریٹریوں کی میٹنگ میں ریاست وار خریداری کے تخمینے اور خریداری اور ملنگ کی ٹائم لائن کو حتمی شکل دی گئی ہے۔ عوام الناس کی تغذیہ جاتی ضروریات کو تقویت بہم پہنچانے کے لئے حکومت ہند کی جانب سے لازم قراردیاگیاہے کہ اس سال کے دوران مخصوص شکل میں چاول کی خریداری کی جائے ۔
مزید برآن ، خریف مارکیٹنگ سیزن 22-2021 کے دوران 6.30لاکھ میٹرک ٹن کی حقیقی خریداری کے مقابلے آئندہ خریف مارکیٹنگ سیزن سال 23-2022  کے دوران ریاستوں کے ذریعہ خریداری کے لئے 13.71لاکھ میٹرک ٹن موٹے اناج  کی مقدار بھی تجویز کی گئی ہے ۔
وزیراعظم کا دفتر
عید الاضحی کے موقع پر قوم کو وزیر اعظم کی مبارک باد
نئی دلّی، 12 اگست / وزیر اعظم جناب نریندر،مودی نے عید الاضحی کے موقع پر اپنے ہم وطن شہریوں کو مبارک باد پیش کی ہے۔
وزیر اعظم جناب نریندر مودی نے کہا ہے کہ ”عید الاضحی کے موقع پر میری بہترین نیک خواہشات۔ میں امید کرتا ہوں کہ یہ تیوہار ہمارے سماج میں امن اور خوشی کے جذبے کو فروغ دے گا۔ عید کی مبارک۔“
۔۔۔۔۔۔
U.3687
م۔ ر۔ ر۔
(Visitor Counter : 45
وزیراعظم کا دفتر
وزیر اعظم 21 اپریل کو سول سروینٹس سے خطاب کریں گے
سول سروسز ڈے کے موقع پر یہ پروگرام وزیر اعظم کے لیے ایک موزوں پلیٹ فارم کے طور پر کام کرے گا جس سے سول سروینٹس کو ملک کی تعمیر کے لئے مزید تحریک و ترغیب دی جاسکے گی
وزیر اعظم پبلک ایڈمنسٹریشن میں بہترین کارکردگی کے لیے وزیراعظم کے ایوارڈز سے نوازیں گے
سول سروسز ڈے کے موقع پر، وزیر اعظم جناب نریندر مودی 21 اپریل 2023 کو صبح 11 بجے نئی دہلی کے وگیان بھون میں سول سروینٹس سے خطاب کریں گے۔
وزیر اعظم نے ملک کی تعمیر میں سول سروینٹس کے تعاون کی مسلسل تعریف کی ہے اور انہیں مزید محنت کرنے کی ترغیب دی ہے۔ یہ پروگرام وزیر اعظم کے لیے ملک بھر کے سول سروینٹس کی حوصلہ افزائی اور ترغیب دینے کے لیے ایک موزوں پلیٹ فارم کے طور پر کام کرے گا تاکہ وہ خاص طور پر امرت کال کے اس اہم مرحلے کے دوران اسی جذبے کے ساتھ ملک کی خدمت کرتے رہیں۔
تقریب کے دوران، وزیر اعظم پبلک ایڈمنسٹریشن میں بہترین کارکردگی کے لیے وزیراعظم کے ایوارڈز سے بھی نوازیں گے۔ مرکزی اور ریاستی حکومتوں کے اضلاع اور تنظیموں کی طرف سے عام شہریوں کی فلاح و بہبود کے لیے کیے گئے غیر معمولی اور اختراعی کاموں کو تسلیم کرنے کے مقصد سے یہ ایوارڈز قائم کئے گئے ہیں۔
چار شناخت شدہ ترجیحی پروگراموں میں کئے گئے مثالی کام کےلئے ایوارڈز دیئے جائیں گے: ہر گھر جل یوجنا کے ذریعے سوچھ جل کو فروغ دینا؛ صحت اور تندرستی کے مراکز کے ذریعے سوستھ بھارت کو فروغ دینا؛ سمگر شکشا کے ذریعے ایک مصنفانہ اور شمولیت والے کلاس روم ماحول کے ساتھ معیاری تعلیم کو فروغ دینا؛ خواہش مند ضلعی پروگرام کے ذریعے کلی ترقی - سیچوریشن اپروچ پر خصوصی توجہ کے ساتھ مجموعی ترقی۔مذکورہ بالا چار شناخت شدہ پروگراموں کے لیے آٹھ ایوارڈز دیے جائیں گے جبکہ سات ایوارڈز اختراعات کے لیے دیے جائیں گے۔
۔۔۔۔۔۔۔۔۔۔۔
ش ح۔ا گ۔ن ا۔
U-4253
(
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،31 اکتوبر، 2021/
ملک گیر ٹیکہ کاری مہم کے تحت اب تک106.14 کروڑ ٹیکے لگائے جاچکے ہیں
گزشتہ 24 گھنٹے میں 12,830 نئے معاملے سامنے آئے ہیں
شفایابی کی شرح فی الحال98.20 فیصد ہے
گذشتہ 24 گھنٹوں کے دوران 14,667مریض رو بہ صحت ہوئے ہیں،جس سے صحت یاب ہونے والے مریضوں کی تعداد بڑھ کر 3,36,55,842 ہوگئی ہے
زیر علاج مریض مجموعی معاملوں کے ایک فیصد سے بھی کم ہیں، فی الحال زیر علاج مریضوں کی شرح0.46 فیصد ہے، جو مارچ 2020 کےبعد سے سب سے کم ہیں
سردست بھارت میں زیر علاج مریضوں کی تعداد 1,59,272ہے؛ گذشتہ 247 دنوں میں یہ سب سے کم تعداد ہے
ٹیسٹ کے بعد متاثرہ پائے جانے والے مریضوں کی یومیہ شرح  ہے، جو پچھلے 27 دنوں سے 2 فیصد کم ہے
ٹیسٹ کے بعدمتاثرہ پائے جانے والے مریضوں کی ہفتہ واری شرح ہے جو گذشتہ 37دنوں سے 2 فیصد سےکم ہے
مجموعی طور پر اب تک60.83 کروڑ ٹیسٹ کئے جاچکے ہیں
وزیراعظم کا دفتر
وزیر اعظم نے کتھاکلی کے استاد چیمانچیری کنہی رمن نایر کے انتقال پر تعزیت کا اظہار کیا ہے
نئی دہلی ،15مارچ ،2021، وزیر اعظم جناب نریندر مودی نے کتھاکلی کے استاد چیمانچیری کنہی رمن نایر کے انتقال پر صدمے کا اظہار کیا ہے۔
وزیر اعظم نے ایک ٹوئٹ پیغام میں کہا ہے ’’کتھاکلی استاد گرو چیمانچیری کنہی رمن نایر کے انتقال پر صدمہ ہوا ہے۔ بھارتی ثقافت اور روحانیت کے تئیں ان کا جذبہ افسانوی نوعیت کا تھا۔ انھوں نے ہمارے کلاسیکی رقصوں میں ابھرنے والے باصلاحیت افراد کی آبیاری کے لیے مثالی نوعیت کی کوششیں کیں۔ میرے خیالات ان کے افراد خاندان اور مداحوں کے ساتھ ہیں۔ ا وم شانتی‘‘۔
کامرس اور صنعت کی وزارتہ
صنعتی شعبے میں سرمایہ کاری
حال ہی میں حکومت نے ہندوستان میں اندرون ملک سرمایہ کاری کو فروغ دینے کے لیے مختلف اقدامات کئے ہیں۔ ان میں غیرملکی براہ راست سرمایہ کاری  اور کاروبار کرنے میں آسانی کو بہتر بنانا، میک ان انڈیا پہل، قومی بنیادی ڈھانچے کی پائپ لائن، کارپوریٹ ٹیکس میں کمی، این بی ایف سیز  کے لکویڈیٹی مسائل کو سہل بننا، سرمایہ کاری اور پروجیکٹ ترقیاتی فیلو کی تشکیل کرنا، ایک ضلع ایک پیدار، اور 14 کلیدی شعبوں کے لیے پی ایل آئی  اسکیم وغیرہ شامل ہیں۔حکومت ہند نے قومی صنعتی کوریڈور پروگرام کے ایک حصے کے طور پر، مختلف صنعتی کوریڈوروں کے پروجیکٹ بھی شروع کئے ہیں جن کا مقصد ان گراین فیلڈ صنعتی نوڈس/ خطوں کی ترقی کرنا ہے جو دنیا میں بہترین مینوفیکچرنگ اور سرمایہ کاری کی منزلوں کے لیے مقابلہ کرسکتے ہیں۔
اسی پروجیکٹ کی تکمیل کے لیے لگنے والے وقت کا تعین ، پروجیکٹ کے طرز، شراکت داروں کی تعداد،قانونی ضروری منظوری، اور پروجیکٹ سے تعلق رکھنے والے دیگر مختلف معاملات پر ہوتا ہے۔
تاخیر میں تخفیف اور پروجیکٹوں کی بروقت تکمیل کے ضمن میں حکومت نے مانیٹرنگ کا ایک طریقہ کار تشکیل دیا ہے جو 500 کروڑ روپئے سے زیادہ مالیت کے مختلف بنیادی ڈھانچے اور صنعتی پروجیکٹوں کے لیے پروجیکٹ مانیٹرنگ گروپ  کہلاتا ہے۔ پی ایم جی اس طرح کے پروجیکٹوں کا جائزہ لیتا ہے اور مختلف مرکزی وزارتوں کے ساتھ ساتھ ریاستی سرکاروں سے تعلق رکھنے والے مسائل کو حل کرتا ہے۔ پرائیویٹ کمپنیاں بھی اس پروٹل پر اپنے مسائل کو اپ لوڈ کرسکتی ہیں اور اپنے مسائل کا حل حاصل کرسکتی ہیں۔ دستیاب معلومات کے مطابق پی ایم جی پورٹل پر موجود مجموعی 1805 پروجیکٹوں میں سے نفاذ کے تحت 442 پروجیکٹوں کو مسائل کا سامنا ہے۔ مزید برآں، 421 پروجیکٹ، مسائل کو حل کرنے کے بعد شروع کردیئے گئے ہیں۔
صنعت اور اندرونی تجارت کی فروغ  کے محکمے کے پاس بھی ملک میں 11 صنعتی کوریڈوں میں 32 گرین فیلڈ صنعتی نوڈ ہیں۔ قومی صنعتی کوریڈور ترقیاتی کارپوریشن  کے ساتھ ساتھ ڈی پی آئی آئی ٹی بھی مستقل بنیاد پر ان پروجیکٹوں کی نگرانی کرتی ہے۔
حکومت نے پی ایم گتی شکتی قومی ماسٹر پلان بھی تیار کیاہے جو ایک ڈیجیٹل پلیٹ فارم کے ذریعے معاونت شدہ ہے جس کا مقصد مختلف اقتصادی زونس کو ملٹی ماڈل بنیادی ڈھانچے کی کنیکٹی ویٹی فراہم کرنے کے لیے جامع منصوبہ بندی کے قابل بنانا ہے جن میں صنعتی پارکس اور کلسٹرز بھی شامل ہیں۔
یہ معلومات آج لوک سبھا میں کامرس اور صنعت کی وزارت میں وزیر مملکت جناب سوم پرکاش نے ایک تحریری جواب میں دی۔
وزارت اطلاعات ونشریات
آل انڈیا ریڈیو نے # اے آئی آر نیکسٹ کا آغاز کیا
آزادی کا امرت مہوتسو منانے کے لئے نوجوانوں کے ، نوجوانوں کے ذریعہ اور نوجوانوں کے لئے شوز کا انعقاد
ایک غیر معمولی قدم اٹھاتے ہوئے ، آل انڈیا ریڈیو نے نوجوان انڈیا کی نمائندگی کرنے والی آوازوں کے لئے 28 نومبر 2021 سے اپنے اسٹوڈیوز کھول دئے ہیں۔ اگلے 52 ہفتوں تک پورے بھارت میں تمام ریاستوں اور مرکز کے زیر انتظام علاقوں میں آل انڈیا ریڈیو کے اسٹیشن آل انڈیا ریڈیو کے پروگراموں میں حصہ لینے کی غرض سے مقامی کالجوں اور یونیورسٹیوں کے نوجوانوں کو موقع فراہم کرے گا تاکہ وہ نوجوانوں پر مرکوز شوز کے بارے میں بحث و مباحثہ کرسکیں ۔ ان شوز سے نوجوانوں کی حوصلہ افزائی ہوگی کہ وہ آزادی کے گذشتہ 75 سال کے دوران ملک کی حصولیابیوں کے بارے میں بات کریں ۔ اور اس بارے میں بھی تبادلہ خیال کریں کہ انہیں مختلف شعبوں میں بھارت کے کہاں تک پہنچنے کا امکان نظرآتا ہے۔ اس طرح نوجوان اپنے بڑے خوابوں کو نشر کرسکتے ہیں اور بھارت کے مستقبل کی وضاحت کرسکتےہیں۔
بھارت کے کونے کونے سے ایک ہزار تعلیمی اداروں کے تقریباً بیس ہزار نوجوان ، آئندہ ایک سال کے دوران آل انڈیا ریڈیو کے 167 اسٹیشنوں کے ذریعہ ان پروگراموں میں حصہ لیں گے۔
یہ وہ آوازیں ہیں کہ جنہیں ریڈیو پر اس سے پہلے کبھی نہیں سنا گیا ہوگااور آزادی کا امرت مہوتسو کے تحت منائی جارہیں تقریبات کے ایک حصے کے طور پر نئے پروگرام # اے آئی آر نیکسٹ کے ذریعہ آل انڈیا ریڈیو پر پہلی مرتبہ ان آوازوں کو پیش کیا جائے گا۔
آل انڈیا ریڈیو پر پیش کیا جانے والا یہ سب سے بڑا واحد تھیم پروگرام ہے جس میں پورے ملک بھر کے سینکڑوں ،تعلیمی اداروں کے ہزاروں نوجوان شرکت کررہے ہیں۔